kalyan singh birthday: पूर्व सीएम कल्याण सिंह को जन्मदिन की बधाई देने उमड़े समर्थक - lucknow supporters gather to wish ex cm kalyan singh on his birthday | Navbharat Times
ELECTION_TOPBAND_1582032022461
lucknow supporters gather to wish ex cm kalyan singh on his birthday
Published By Sudhakar Singh | आईएएनएस | Updated: 05 Jan 2020, 03:31:00 PM IST
राजवीर, संदीप और कल्याण सिंह
भारतीय जनता पार्टी (बीजेपी) के वरिष्ठ नेता कल्याण सिंह का 88वां जन्मदिन रविवार को बड़े धूमधाम से मनाया गया। बड़ी तादाद में समर्थक उन्हें बधाई देने उनके मॉल एवेन्यू निवास पर पहुंचे। कई जिलों से बीजेपी नेता, मंत्री, अधिकारी और समर्थक उनके जन्मदिन पर फूलों के साथ शुभकामनाएं देने पहुंचे।
बहुत बढिया है..........
कल्याण सिंह को बधाई देने के लिए जगह-जगह होर्डिंग लगाई गई। पिछले साल की तरह ही कल्याण सिंह बीजेपी सांसद अपने पुत्र राजवीर और योगी सरकार में राज्यमंत्री पोते संदीप सिंह के साथ लॉन में बैठे दिखाई दिए। इस बीच, उनके आवास पर उमड़ी भीड़ से इस बात का पता चलता है कि दिग्गज नेता की राजनीतिक प्रासंगिकता बची हुई है। इससे उत्तर प्रदेश में ओबीसी समुदाय के बीच उनकी पैठ बरकरार होने के संकेत भी मिले।
मॉल एवेन्यू आवास पर उमड़ा समर्थकों का हुजूम
यूपी के मुख्यमंत्री रह चुके कल्याण सिंह को मोदी सरकार के केंद्र की सत्ता में आने के बाद राजस्थान का राज्यपाल बनाया गया था। कुछ महीने पहले ही वह गवर्नर के पद पर अपना कार्यकाल पूरा करने के बाद एक बार फिर राजनीति में सक्रिय हुए हैं। 6 दिसंबर 1992 को जब अयोध्या में बाबरी मस्जिद (विवादित ढांचा) को गिराया गया था, उस वक्त कल्याण सिंह ही यूपी के सीएम थे। बीजेपी से मतभेदों के बाद उन्होंने अपनी अलग जनक्रांति पार्टी भी बनाई थी। 2009 के लोकसभा चुनाव से पहले वह एसपी में शामिल हो गए थे। हालांकि बाद में उन्होंने बीजेपी में वापसी की थी।
Web Title lucknow supporters gather to wish ex cm kalyan singh on his birthday(News in Hindi from Navbharat Times , TIL Network)
और जानें:बाबरी मस्जिदजनक्रांति पार्टीअयोध्याsandeep SinghRajveer Singhlucknow newskalyan singh birthdayKalyan Babri Demolition Caseex cm kalyan singhPolitics NewsPolitics News in HindiPolitics Latest NewsPolitics Headlinesराजनीति समाचार